<http://schema.org/articleBody>
"Dijous a la nit hi va haver suspens a Telecinco per veure si Mercedes Mil\u00E1 presentava (o no) la gala de  Gran Hermano . El motiu: que el seu pare havia mort el dia abans. Ho va explicar la mateixa periodista en el seu blog anant de cam\u00ED a vetllar el seu pare. Als seus seguidors els va voler detallar com havien estat les darreres hores de vida del seu pare, les \u00FAltimes paraules que es van intercanviar i l&amp;#039;al\u00E8 final. Per\u00F2 la Mil\u00E1, una dona que se supera davant les adversitats, va voler estar al capdavant del reality show tant s\u00ED com no. Va apar\u00E8ixer amb una ca\u00E7adora de cuir negra per agafar el tim\u00F3 de  Gran Hermano . Ho feia, va dir, per homenatjar el seu pare, que va ser campi\u00F3 d&amp;#039;Espanya de motociclisme. El modelet de la ca\u00E7adora no era precisament de  motard , per\u00F2 al capdavall cadasc\u00FA fa les dedicat\u00F2ries com li d\u00F3na la gana. Amb energia i esperit combatiu Mercedes Mil\u00E1 va agrair totes les mostres d&amp;#039;estima i \u00E0nims que li havien enviat els espectadors: &amp;quot;Gr\u00E0cies. M&amp;#039;heu donat forces per presentar tres  Gran Hermano si fa falta&amp;quot;. Tamb\u00E9 va citar Jorge Javier V\u00E1zquez per la seva predisposici\u00F3 a substituir-la si ella no s&amp;#039;hagu\u00E9s vist amb forces. I al final va explicar el motiu de la rosa vermella que duia a la solapa: en el darrer moment la va decidir agafar del cementiri &amp;quot;perqu\u00E8 aquesta nit el meu pare sigui amb nosaltres&amp;quot;.  Mercedes Mil\u00E1 sempre ha estat una periodista a qui no agrada establir dist\u00E0ncies amb l&amp;#039;espectador. Als anys 80, quan feia les entrevistes al  Buenas noches o en aquell De jueves a jueves , ja demostrava la seva empatia amb els de casa, dirigint-s&amp;#039;hi d&amp;#039;una manera molt col\u00B7loquial i directa. Aquest, sens dubte, \u00E9s el secret que ha perm\u00E8s que una dona de seixanta anys pugui continuar fent pantalla en una tele que ha establert la tirania de les ties bones. Mercedes Mil\u00E1 s&amp;#039;ha constru\u00EFt durant m\u00E9s de trenta anys de pantalla el seu propi Gran Hermano ."^^<http://www.w3.org/2001/XMLSchema#string>
<http://www.ara.cat/opinio/secret-Mercedes-Mila_0_656934375.html>